ఛండీగఢ్: పోలీసుల కళ్లుగప్పి 38 రోజుల పాటు అజ్ఞాతంలోనే ఉండి ఎట్టకేలకు పట్టుబడిన డేరా బాబా గుర్మీత్ రామ్ రహీమ్ సింగ్ సన్నిహితురాలు, దత్త పుత్తిక హనీప్రీత్పై సిట్ ప్రశ్నల వర్షం గుప్పిస్తోంది. మీడియా దృష్టి పడకుండా హనీప్రీత్ను అజ్ఞాత ప్రాంతంలోకి తీసుకువెళ్లిన సిట్ పోలీసులు ఆమె నుంచి సమాధానాలు రాబట్టేందుకు రెండు రోజులుగా విశ్వప్రయత్నాలు చేస్తున్నారు. హనీప్రీత్ను అక్టోబర్ 3న ఛండీగఢ్లో అరెస్టు చేశారు. అయితే ఆమె దర్యాప్తునకు సహకరించడం లేదని, తమ ప్రశ్నలకు సమాధానాలివ్వకుండా తప్పుదారి పట్టించే ప్రయత్నం చేస్తోందని చెబుతున్న పంచకుల సిట్ పోలీసులు హర్యానా పోలీస్ క్రైం బ్రాంచ్ పోలీసుల సహకారం తీసుకుని విచారణను వేగవంతం చేశారు.శనివారంనాడు హనీప్రీత్ను అజ్ఞాత ప్రాంతానికి తీసుకు వెళ్లి పోలీసులు ప్రశ్నించినట్టు విశ్వసనీయ వర్గాల సమాచారం. హనీప్రీత్ను ప్రశ్నించేందుకు సిట్ టీమ్ 300 ప్రశ్నలు సిద్ధం చేసింది. మీడియా దృష్టిని ఆకర్షించకుండా ఉండేందుకు ఆడ పోలీసులకు హనీప్రీత్ తరహాలో దుస్తులు వేసి హనీ సన్నిహితురాలు సుఖ్దీప్ కౌర్ను కూడా వెంటపెట్టుకుని రెండు వేర్వేరు కాన్వాయ్లలో గుర్తుతెలియని ప్రాంతానికి తీసుకువెళ్లినట్టు చెబుతున్నారు. దీంతో కొందరు మీడియా సిబ్బంది మొదటి కాన్వాయ్ని, మరి కొందరు రెండో కాన్వాయ్ని అనుసరించినట్టు సమాచారం. కొద్దిసేపటి తర్వాత రెండు కాన్వాయ్లు సెక్టార్-23 పోలీస్ స్టేషన్కు చేరుకోగానే హనీప్రీత్, సుఖ్దీప్ కౌర్ దుస్తుల్లో ఉన్న ఆడపోలీసులు స్టేషన్లోకి వెళ్లారని తెలుస్తోంది. పోలీసులు నడిపిన ఈ డ్రామా అనంతరం హనీప్రీత్, సుఖ్దీప్ కౌర్ను ప్రత్యేక వాహనంలో అజ్ఞాత ప్రాంతానికి తీసుకువెళ్లారు. సిర్సాలోని డేరా సచ్చా సౌదాకు కానీ, పంజాబ్లోని తర్న తరన్కి గానీ వీరిని తీసుకువెళ్లలేదని తెలుస్తోంది. 38 రోజుల పాటు హనీప్రీత్ తప్పించుకుని తిరిగిన ప్రాంతాలకు ఆమెను తీసుకు వెళ్లి తిప్పారని, ఆ తర్వాత వేరే పోలీస్ స్టేషన్కు తరలించారని తెలుస్తోంది. తమ భగీరథ యత్నం చూసైనా హనీప్రీత్ ఏదో సమయంలో నిజాలు బయట పెట్టక తప్పదని సిట్ బృందం ఆలోచనగా తెలుస్తోంది.
chhandigad: polisula kallugappi 38 rojula paatu agnaatamlone undi ettakelaku pattubadina dera baba gurmeet ram raheem sing sannihituraalu, datta puttika haneepreetpai sit prasnala varsham guppistondi. media drushti padakunda haneepreetnu agnaata praantamloki teesukuvellina sit poliisulu aame nunchi samaadhaanaalu rabattenduku rendu rojulugaa vishwaprayatnaalu chestunnaru. haneepreetnu actober 3na chhandiigadlo arestu chesaru. ayithe aame daryaaptunaku sahakarinchadam ledani, tama prasnalaku samadhanalivvakunda tappudaari pattinche prayatnam chestondani chebutunna panchakula sit poliisulu haryana polies kraim branch polisula sahakaaram teesukuni vichaarananu vegavantam chesaru.sanivaaramnaadu haneepreetnu agnaata praantaaniki teesuku velli poliisulu prasninchinattu vishwasaneeya vargala samacharam. haneepreetnu prasninchenduku sit team 300 prasnalu siddham chesindi. media drushtini aakarshinchakundaa undenduku aada polisulaku hanipreet tarahaalo dustulu vesi hanee sannihituraalu sukhdip kaurnu kuudaa ventapettukuni rendu ververu kaanvaaylalo gurtuteliyani praantaaniki teesukuvellinattu chebutunnaru. deentho kondaru media sibbandi modati kaanvaayni, mari kondaru rendo kaanvaayni anusarinchinattu samacharam. koddisepati tarvaata rendu kaanvaaylu sectar-23 polies stationku cherukogane hanipreet, sukhdip cour dustullo unna aadapoliisulu stationloki vellaarani telustondi. poliisulu nadipina ee drama anantaram hanipreet, sukhdip kaurnu pratyeka vaahanamlo agnaata praantaaniki teesukuvellaaru. sirsaloni dera sacha soudaaku cony, panjaabloni tarna taranki gaanee veerini teesukuvellaledani telustondi. 38 rojula paatu hanipreet tappinchukuni tirigina praantaalaku aamenu teesuku velli tippaarani, aa tarvaata vere polies stationku taralinchaarani telustondi. tama bhagiratha yatnam chusaina hanipreet edho samayamlo nijaalu bayata pettaka tappadani sit brundam aalochanagaa telustondi.